Shalom ja tere õhtust! Eetris on TV7 lisraeli Uudised Jeruusalemmast.
Olen Erin Viner ja asendan Jonathan Hessenit.
Põhiteemad -
Iisraeli strateegiliste asjade minister toonitab põhjust,
miks Jeruusalemmale teeb muret Ukraina varustamine relvadega.
Leedu peaminister lubab juhtida jõupingutusi
Iraani Revolutsioonikaardi kandmiseks ELi terrorirühmituste nimekirja.
Iisraeli peaminister kordas riigi parlamendis,
et Iisraeli ei seo ükski Iraani tuumaprogrammiga seotud leping.
Üle 90% Iisraeli julgeoleku- probleemidest tulenevad Iraanist
ja selle käepikendustest.
Kuigi Jeruusalemma ja Washingtoni praeguste valitsuste arvamused
ei ühti alati selle suhtes, kuidas selle küsimusega tegeleda,
teevad kaks riiki selles vallas siiski väga tihedat koostööd.
Sõnumit rõhutas Iisraeli strateegiliste asjade minister Ron Dermer
Ameerika Juudi Komitee iga-aastase ülemaailmse foorumi
küsimuste-vastuste sessioonil Tel Avivis.
Ameerika Ühendriigid, Bideni valitsus,
on olnud meiega kogu selle protsessi vältel väga avameelsed
ja meil käib väga tihe koostöö. Mõned teist on kuulnud peaministrit ütlemas,
et kahe valitsuse koostöö julgeoleku- ja luureküsimustes on tihe nagu alati.
See on tõsi. Isikuna, kes on olnud 7,5 aastat suursaadikuks
ja seotud USA-ga kõrgeimal tasemel 12-13 aastat viimase 14 aasta vältel,
võin öelda, et suhted pole kunagi paremad olnud. Meil on avameelsed
ja minu arvates otsesed ja avatud vestlused Iraani teemal.
Kuigi kahe valitsuse vaheline suhtlus on ilmne,
valitseb endiselt lõhe suundades ja sammudes,
mille eesmärgiks on takistada ajatolla režiimi tuumapommihankeid.
Me pole selles küsimuses alati nõus. Meie jaoks on iga tehing Iraaniga,
mis jätaks neile tuumarelvavõimekuse omandamiseks vajaliku infrastruktuuri,
vastuvõetamatu ja oleme selle vastu.
Mäletate, et kaheksa aasta eest käis Iisraeli peaminister Kongressis
ja esines toona tuumaleppe vastu, kui jutt käis lepingu üle,
kus olid aegumisklauslid, mis kestsid 5, 8, 10 ja 15 aastat
ja see näis pika ajana. Oleme juba ületanud 5 aasta piiri,
8 aastat täitub tänavu oktoobris,
kui kaovad kõik raketipiirangud Iraani suhtes.
10. aasta verstapostil kaotatakse tsentrifuugipiirangud
ja 15. aastal piirangud varudele.
Meile on väga oluline, et kui tahate Iraaniga lepingu teha,
te kas eemaldate füüsilise taristu,
mida nad vajavad tuumarelvavõimekuse omamiseks,
või ei sea aegumisklausleid.
Lepingu põhiprobleemiks olid need aegumistähtajad, mis tähendab,
et kõik Iraani tuumaprogrammi piirangud kaovad automaatselt
ja nende kahe sõnaga mõistate Iisraeli vastuseisu.
Küsimusele, millise lepinguga Iisrael nõustuks,
vastas minister Dermer järgmist.
Kui mina, peaminister või Iisraeli valitsus hindab mingit tehingut,
vaatame hoolikalt, mida Iraan saab ja millest Iraan loobub.
Kas Iraanil palutakse eemaldada oma taristu?
Kas Iraanil palutakse vähendada oma taristut? Ja mida nad saavad?
Teame, et nad tahavad raha, ja et nad ei kavatse kasutada seda
Revolutsioonikaardi naasvate liikmete hüvitiste seaduse jaoks, eks.
Nad tahavad kasutada seda
oma agressiooni- ja terrorikampaania rahastamiseks kogu regioonis -
Süürias, Liibanonis, Gazas, Jeemenis, kõigil neil aladel,
kus nad püüavad panna Iisraelile nö konventsionaalset silmust kaela.
Ja millest nad loobuvad? Kuulsite, kuidas Iraani ülemjuht ütles eile,
et nad sõlmivad meeleldi lepingu,
aga pole nõus muutma olemasolevat taristut.
Mida USA tehingu eest saab?
Teame, mida nad annavad, aga ei tea, mida nad saavad.
Peame lihtsalt ootama ja vaatama, kuidas see--
Varude külmutamisest ei piisa? - Vabandust?
Varude külmutamisest ei piisaks? - Ei, sest arvan, et siis tähendaks see
leppimist Iraani kõrgema rikastumistasemega.
Pidasime seda halvaks ideeks toona ja peame seda halvaks ka täna.
Iisraeli strateegiliste asjade minister rõhutas veel kord,
et kui rääkida Iraanist, siis Iisrael teab, mida USA-lt oodata.
Iisrael ei ole üllatunud. Meil on pidev, avatud dialoog;
Olin just Washingtonis
kohtumisel riikliku julgeoleku nõuniku Jake Sullivani
ja meie riikliku julgeoleku nõuniku Tzachi Hanegbiga
ja meil on olnud väga avameelsed vestlused.
Püüame teha kõik, et jõuda USAga samale lainele.
Ja jätkame neid katseid, kui teema lähinädalatel ja -kuudel areneb.
Minister Dermerilt küsiti ka
Iraani-Venemaa süvenevate suhete mõju kohta Iisraelile.
Oleme alati mures selle partnerluse pärast ja selle pärast,
milliseid süsteeme võib Venemaa Iraanile pakkuda
ja see võib meile potentsiaalselt ohtlik olla.
Ja kui mõtleme Venemaa-Ukraina areenile, siis jälgime seda hoolikalt.
Peaksin ütlema, et Ukraina küsimuse puhul ei mõista paljud,
et üks peamisi riske Iisraelis on see,
et need relvasüsteemid võivad sattuda valedesse kätesse.
Oletame, et pakute Ukrainale relvasüsteeme.
Kõlab suurepäraselt. Andke see relvasüsteem;
homme satub see venelaste kätte ja siis jõuab Iraani kätte.
kes pöördprojekteerivad selle
ja siis ohustab see ootamatult miljoneid Iisraeli kodanikke.
Need küsimused võivad algul lihtsad tunduda, kuid pole seda.
Iisraeli positsioon Ukraina suhtes on olnud väga toetav,
kuid jälgime alati Vene-Iraani suhteid, ja on raske uskuda,
et pikas perspektiivis jääb see vaid ühesuunaliseks tänavaks.
Ka Leedu peaminister Ingrida Šimonytė kasutas võimalust
AJC poliitikafoorumi konverentsil Iisraelis esinedes,
et rõhutada Jeruusalemma olulist rolli Kiievi vastupanuvõime tugevdamisel
Moskva sissetungi vastu.
Usun, et Iisraeli kogemused õigluse ja ajaloolise tõe otsimisel
on praegu Ukraina jaoks üliolulised
ja teie nõuanded on kindlasti väärtuslikud ka tulevikus.
Leedu peaminister rõhutas ohte,
mida kujutab endast Moskva ja Teherani vahelise liidu süvenemine,
mis hõlmab Iraani relvatarneid Venemaale vastutasuks abi eest
oma tuumarelva edusammude varjamisel.
Möödunud aastal oleme selle jõhkra sõja käigus olnud tunnistajaks
mitte ainult demokraatiate enneolematule ühtsusele,
vaid ka süvenevale liidule Venemaa ja Iraani vahel.
Mõlemad suruvad end heidikute staatusesse
ja jagavad täielikult maailmavaadet "meie dekadentliku Lääne vastu".
Kahjuks on see staatus neile mõlemale kasulik.
Venemaa saab juurdepääsu Iraani relvaarsenalile,
ja Iraan saab samas kattevarju oma tuumaprogrammi edendamiseks
ja regionaalse ebastabiilsuse õhutamiseks.
Näeme demokraatliku maailma julge- olekut ähvardavate ohtude levikut.
Peaminister Šimonytė rõhutas seejärel Leedu rolli
EL-i sanktsioonide juhtimisel Iraani droonitööstuse vastu
ja lubas selles edasisi meetmeid paralleelselt jõupingutustega,
et EL nimetaks Iraani Revolutsioonikaardi (IRGC)
terroriorganisatsiooniks.
Eraldi kohtumisel Iisraeli peaministri Benjamin Netanyahuga
rõhutasid kaks juhti plaane kahe riigi suhete tugevdamiseks.
Leedu ja Iisraeli suurepärased suhted
muutuvad teie visiidiga veel tugevamaks ja paremaks.
Oled tõesti teretulnud sõber siin Jeruusalemmas.
Aitäh meid siin vastu võtmast!
Võin lihtsalt korrata seda, mida ütlesite,
et meie suhted on erilised. Oleme kaks riiki,
kes pidid võitlema oma õigustatud koha eest maailmas
ja oskame väärtustada seda, mida oleme suutnud saavutada.
Jätkame Iisraeli parlamendis, kus peaminister Netanyahu
osales oma esimesel välis- ja kaitsekomisjoni istungil
pärast jaanuaris ametisse astumist.
Komisjoni esimees Yuli Edelstein rääkis vajadusest
paremini mõista valitsuse juhtnööre kaitseasutustele
keset tulist avalikku debatti
võimaliku mitmesektorilise sõja puhkemise teemal.
Täna on meie jaoks ülioluline keskenduda poliitilistele juhistele.
Keskenduda juhistele,
mida poliitešelonid edastavad julgeolekuasutustele ja IDF-ile.
Pole saladus, et näeme Iisraelis tulist arutelu teemadel,
mis on seotud tõenäolise mitut sektorit hõlmava konfliktiga.
Ühest küljest muidugi teame, et ühegi osapoole poolt,
kes valmistub selliseks mitme- sektoriliseks sõjaks Iisraeli vastu,
ei toimu koordineeritud planeerimist,
kuid peame olema valmis igaks stsenaariumiks.
Seetõttu pole alternatiivi korrektsetele poliitilistele juhistele
ning tuleb kaotada lüngad meie tahte ja nõuete ning selle vahel,
mida näeme oma valmisolekus ja riigi kaitseaparaadi seisundis.
Netanyahu kasutas oma avasõna, rõhutamaks,
et Iraan on endiselt suurimaks ohuks riigi julgeolekule,
ja edastas samas taas Jeruusalemma sõnumi Washingtonile.
Üle 90% meie julgeoleku- probleemidest tulenevad Iraanist
ja selle käepikendustest
ning meie poliitika on suunatud rahuringi laiendamisele,
et peatada Iraan ja selle käsilased.
Meie seisukoht on selge: ükski leping Iraaniga pole siduv Iisraeli jaoks,
kes teeb jätkuvalt kõik enda kaitsmiseks.
Arvan, et meie vastuseis algse lepingu juurde naasmisele toimib,
kuid siiski on erimeelsusi väljavaadetes ja me ei varja neid,
ka väiksemate kokkulepete osas.
Avaldame oma poliitikat selgelt nii avalikult kui suletud uste taga.
Ühe käega töötame Iraani peatamise nimel
ja teisega töötame energiliselt rahuringi laiendamise nimel.
Need kujutavad meile suuri väljakutseid ja suuri võimalusi.
Aitäh, et vaatasite TV7 Iisraeli Uudiseid!
Paluge rahu ja päästet Jeruusalemmale ja Iisraelile.
Olen Erin Viner. Õnnistatud õhtut!
Kohtumiseni homme samal ajal!
Tõlge: Monika Jaaguri